2003 മുതൽ, ടിഐബിഇ(TIOBE) പ്രോഗ്രാമിംഗ് കമ്യൂണിറ്റി ഇൻഡക്സിൽ ഏറ്റവും ജനകീയമായ പത്ത് പ്രോഗ്രാമിങ് ഭാഷകളിൽ സ്ഥിരമായി സ്ഥാനം പിടിച്ചിട്ടുണ്ട്, 2018 ജനുവരി വരെ, ഇത് നാലാമത്തെ ഏറ്റവും പ്രചാരമുള്ള ഭാഷയാണ് (ജാവ, സി, സി ++ എന്നിവയ്ക്ക് പിന്നിലായി). 2007 ലും 2010 ലും പ്രോഗ്രാമിംഗ് ലാങ്വവേജ് ഓഫ് ദി ഇയർ ആയി തിരഞ്ഞെടുക്കപ്പെട്ടു.

സി, ജാവ എന്നിവ പോലുള്ള പരമ്പരാഗത ഭാഷകളെക്കാൾ പൈത്തൺ പോലെയുള്ള സ്ക്രിപ്റ്റിംഗ് ഭാഷകൾ കൂടുതൽ ഉത്പാദനക്ഷമതയുള്ളതാണെന്ന് ഒരു പഠനത്തിൽ കണ്ടെത്തിയിരുന്നു. സ്ട്രിംഗ് മാനിപുലേഷനും നിഘണ്ടുവിൽ തിരയുന്ന പ്രോഗ്രാമിങ് പ്രശ്നങ്ങളും, കൂടാതെ മെമ്മറി ഉപഭോഗവും "ജാവയെക്കാൾ മികച്ചതും സി അല്ലെങ്കിൽ സി ++ നെ വച്ച് നോക്കുമ്പോൾ അത്ര മോശവുമല്ല" എന്ന് നിർണ്ണയിക്കുകയും ചെയ്തു.

വിക്കിപീഡിയ, ഗൂഗിൾ, യാഹൂ!, സേൺ(CERN), നാസ, ഫെയ്സ്ബുക്ക്, ആമസോൺ, ഇൻസ്റ്റാഗ്രാം, സ്പോട്ടിഫൈ മുതലായ വലിയ സ്ഥാപനങ്ങളും, ഐഎൽഎം, ഐടിഎ തുടങ്ങിയ ചെറു സ്ഥാപനങ്ങളും പൈത്തൺ ഉപയോഗിക്കുന്നു. സോഷ്യൽ ന്യൂസ് നെറ്റ് വർക്കിംഗ് സൈറ്റ് ആയ റെഡ്ഡിറ്റ് പൂർണ്ണമായും പൈത്തണിലാണ് എഴുതിയിരിക്കുന്നത്.

വെബ് ആപ്ലിക്കേഷനുകൾക്കായി പൈത്തൺ സ്ക്രിപ്റ്റിങ് ഭാഷയായി ഉപയോഗിക്കാനാകും, ഉദാഹരണത്തിന്, അപ്പാച്ചെ വെബ് സെർവറിനു വേണ്ടി mod_wsgi വഴി. വെബ് സെർവർ ഗേറ്റ് വേ ഇൻർഫേസ് ഉപയോഗിച്ച്, ഈ അപ്ലിക്കേഷനുകൾ സുഗമമാക്കുന്നതിന് ഒരു സാധാരണ എപിഐ(API) വികസിച്ചിട്ടുണ്ട്. വെബ് ചട്ടക്കൂടുകളായ ഡജാംഗോ, പൈലോൺസ്, പിരമിഡ്, ടർബോ ഗിയേഴ്സ്, വെബ് 2 പൈ, ടോർണോഡൊ, ഫ്ലാസ്ക്, ബോട്ടിൽ, സോപ്പ് തുടങ്ങിയ സങ്കീർണ്ണമായ പ്രയോഗങ്ങളെ രൂപകൽപ്പന ചെയ്യുന്നതിനും പരിപാലിക്കുന്നതിലും ഡവലപ്പർമാരെ പിന്തുണയ്ക്കുന്നു. അജാക്സ് അടിസ്ഥാനത്തിലുള്ള പ്രയോഗങ്ങളുടെ ക്ലയന്റ് സൈഡ് വികസിപ്പിക്കാൻ പൈജെഎസും അയൺപൈത്തണും(IronPython)ഉപയോഗിക്കാവുന്നതാണ്. എസ്ക്യൂഎൽആൽക്കെമി ഒരു റിലേഷണൽ ഡാറ്റാബേസിന് ഡാറ്റാ മാപ്പർ ആയി ഉപയോഗിക്കാവുന്നതാണ്. കമ്പ്യൂട്ടറുകൾക്കിടയിൽ പ്രോഗ്രാമിൽ ആശയവിനിമയത്തിനുള്ള ഒരു ചട്ടക്കൂടാണ് ട്വിസ്റ്റഡ്. ഡ്രോപ്പ്ബോക്സും (ഉദാഹരണം) ഉപയോഗിക്കുന്നു.

നംപൈ(NumPy), സൈപൈ(SciPy), മാറ്റ് ലോട്ട്ലിബ്(Matplotlib) തുടങ്ങിയ ലൈബ്രറികൾ ശാസ്ത്രീയ കമ്പ്യൂട്ടിംഗിൽ പൈത്തണിന്റെ ഫലപ്രദമായ ഉപയോഗം അനുവദിക്കുന്നു, ഡൊമൈൻ-നിർദ്ദിഷ്ട പ്രവർത്തനം നൽകുന്ന ബൈയോപൈത്തൺ, അസ്ട്രോപ്പി തുടങ്ങിയ പ്രത്യേക ലൈബ്രറികളുമുണ്ട്. പൈത്തണിൽ ഒരു "നോട്ട്ബുക്ക്" പ്രോഗ്രാമബിൾ ഉള്ള ഗണിത സോഫ്റ്റ് വെയറാണ് സേജ്മാത്ത്. ലൈബ്രറി, ഗണിതശാസ്ത്രത്തിലെ നിരവധി വശങ്ങൾ ഉൾക്കൊള്ളുന്നു, ബീജഗണിതം, കോമ്പിനേറ്ററികൾ, സംഖ്യാ ഗണിതം, സംഖ്യാ സിദ്ധാന്തം, കൽക്കുലസ്. ജാവ പ്ലാറ്റ്ഫോമിൽ പൈത്തൺ ഭാഷ വീണ്ടും നടപ്പിലാക്കിയതാണ്, ഇത് ഡിമെൽറ്റ് പ്രോജക്ടിന്റെ 2 ഡി / 3 ഡി തുടങ്ങിയ ദ്യശ്യചിത്രീകരണത്തോടു കൂടിയ സാംഖിക കണക്കുകൾക്കായി ഉപയോഗിക്കുന്നു.

പല സോഫ്റ്റ് വെയർ ഉൽപന്നങ്ങളിലും പൈത്തൺ വിജയകരമായി ഒരു സ്ക്രിപ്പിറ്റിംഗ് ഭാഷയായി ഉൾപ്പെടുത്തിയിട്ടുണ്ട്, 3 ഡിഎസ് മാക്സ്, ബ്ലെൻഡർ, സിനിമാ 4 ഡി, ലൈറ്റ് വേവ്, ഹൗഡിനി, മായ, മോഡോ, മോഷൻബിൽഡർ, സോഫ്റ്റിമെജ്, വിഷ്വൽ എഫക്റ്റ്സ് കമ്പോസിറ്റർ ന്യൂക്, 2 ഡി ഇമേജിംഗ് പ്രോഗ്രാമുകൾ ജിമ്പ്, ഇങ്ക്സ്കേപ്പ്, സ്ക്രിബസ്, പെയിന്റ് ഷോപ്പ് പ്രോ, സംഗീത നോട്ടേഷൻ പ്രോഗ്രാമുകൾ, സ്കോർറൈറ്റർ, ക്യാപ്പെല്ല എന്നിവ. സി ++ പാറ്റേണുകൾ പോലെയുള്ള സങ്കീർണ്ണമായ ഘടനകൾ കാണിക്കുന്നതിനായി ഗ്നു ഡീബഗ്ഗർ പൈത്തൺ ഉപയോഗിക്കുന്നു. ആർക്ക്ജിഐഎസ്(ArchGIS)സ്ക്രിപ്റ്റുകൾ രചിക്കുന്നതിനുള്ള ഏറ്റവും നല്ല മാർഗ്ഗമായി എസ്റി(Esri)പൈത്തണിനെ പ്രോത്സാഹിപ്പിക്കുന്നു. പല വീഡിയോ ഗെയിമുകളിലും ഇത് ഉപയോഗിക്കപ്പെട്ടി ട്ടുണ്ട്, ഗൂഗിൾ ആപ്പ് എഞ്ചിനിൽ ആദ്യ മൂന്ന് പ്രോഗ്രാമിങ് ഭാഷകളിലും ആദ്യത്തേതായി സ്വീകരിച്ചിട്ടുണ്ട്. മറ്റു രണ്ടെണ്ണം ജാവയും ഗോയും ആണ്. അൽഗരിതമിക്ക് ട്രേഡിംഗിലും ക്വാണ്ടിറ്റേറ്റീവ് ഫിനാൻസ് ഉപയോഗത്തിലും പൈത്തൺ ഉപയോഗിക്കപ്പെടുന്നു. റാപ്പറുകൾ ഉപയോഗിച്ച് മറ്റ് ഭാഷകളിൽ പ്രവർത്തിപ്പിക്കുന്ന ഓൺലൈൻ ബ്രോക്കറേജുകളുടെ എപിഐ(API)കളിലും പൈത്തൺ നടപ്പിലാക്കാം.

കൃത്രിമ ബുദ്ധി പദ്ധതികളിൽ പൈത്തൺ ഉപയോഗിക്കാറുണ്ട്. ലളിതമായ വാക്യഘടന, ലളിതമായ സിന്റാക്സ്, റിച്ച് ടെക്സ്റ്റ് പ്രോസസ്സിംഗ് ടൂളുകൾ ഉള്ള ഒരു സ്ക്രിപ്റ്റിംഗ് ഭാഷ എന്ന നിലയിൽ പൈത്തൺ പലപ്പോഴും സ്വാഭാവിക ഭാഷാ പ്രോസസ്സിംഗിനായി ഉപയോഗിക്കുന്നു.

നിലവാരമുള്ള ഭാഗമായി പൈത്തൺ പല ഓപ്പറേറ്റിങ് സിസ്റ്റങ്ങളിൽ പ്രവർത്തിക്കുന്നു. മിക്ക ലിനക്സ് വിതരണങ്ങളിലുമുള്ള, അമിഗോഒഎസ്(AmigaOS 4) 4, ഫ്രീബിഎസ്ഡി(FreeBSD), നെറ്റ്ബിഎസ്ഡി(NetBSD), ഓപ്പൺബിഎസ്ഡി, മാക്ഒഎസ് എന്നിവയുമായി ഇത് പ്രവർത്തിച്ച് വരുന്നു. കമാൻഡ് ലൈനിൽ (ടെർമിനൽ) ഉപയോഗിക്കാം.പല ലിനക്സ് വിതരണങ്ങളും പൈത്തണിൽ എഴുതപ്പെട്ട ഇൻസ്റ്റോളറുകൾ ഉപയോഗിക്കുന്നു: ഉബുണ്ടു ഉബിക്യൂറ്റി ഇൻസ്റ്റാളർ ഉപയോഗിക്കുന്നു, അതേസമയം റെഡ് എന്റർപ്രൈസ് ലിനക്സും ഫെറോഡയും ആനക്കോണ്ട ഇൻസ്റ്റോളർ ഉപയോഗിക്കുന്നു. ജെന്റു ലിനക്സ് പൈത്തൺ പാക്കേജ് മാനേജ്മെന്റ് സിസ്റ്റത്തിൽ പോർട്ട്ഗേജ് ഉപയോഗിക്കുന്നു. 

പൂർണ്ണ വിനിയോഗം വികസനത്തിൽ ഉൾപ്പെടെ, വിവര സുരക്ഷ വ്യവസായത്തിൽ പൈത്തൺ വ്യാപകമായി ഉപയോഗിക്കുന്നു.

ഷുഗർ ലാബുകളിൽ വികസിപ്പിച്ച ഒരു കുട്ടിക്ക്‌ ഒരു ലാപ്ടോപ് എന്ന ആശയത്തിൽ XO-യുടെ മിക്ക ഷുഗർ സോഫ്റ്റ് വെയറുകളും പൈത്തണിലാണ് എഴുതിയിരിക്കുന്നത്.

റാസ്ബെറി പൈ സിംഗിൾ ബോർഡ് കമ്പ്യൂട്ടർ പ്രോജക്റ്റ് പൈത്തൺ അതിന്റെ പ്രധാന ഉപയോക്തൃ-പ്രോഗ്രാമിങ് ഭാഷയായി അംഗീകരിച്ചിട്ടുണ്ട്.

ലിബറെ ഓഫീസ് പൈത്തൺ ഉൾപ്പെടുത്തി, പൈത്തൺ ഉപയോഗിച്ച് ജാവയെ മാറ്റി സ്ഥാപിക്കുന്നു. 2013 ഫെബ്രുവരി 7 മുതൽ പതിപ്പ് 4.0 മുതൽ പൈത്തൺ സ്ക്രിപ്റ്റിങ് പ്രൊവൈഡർ ഒരു പ്രധാന സവിശേഷതയാണ്.

ഉപയോഗങ്ങൾ
രീതികൾ
പദവിന്യാസവും അർത്ഥവിജ്ഞാനീയവും
പ്രകടനം